ΣΕΛΙΔΑ+ΕΚΠΑΙΔΕΥΤΙΚΟΥ

Η προτεινόμενη ιστοεξερεύνηση απευθύνεται σε μαθητές β' Λυκείου Θετικής Κατεύθυνσης. Έχει σχεδιαστεί με σκοπό να βοηθήσει: α) τους μαθητές να κατανοήσουν την έννοια της χημικής ισορροπίας, αξιοποιώντας το εικονικό πείραμα επίδειξης, μέσα από μια ευχάριστη ομαδοσυνεργατική μαθησιακή δραστηριότητα. β) τον εκπαιδευτικό να κάνει το μάθημά του, αφενός πιο λειτουργικό καθώς η τεχνολογία του επιτρέπει να διδάξει τη χημική ισορροπία σε μάκρο- μίκρο και συμβολικό επίπεδο και αφετέρου πιο ξεκούραστο για τον ίδιο, τουλάχιστον κατά τη διάρκεια του μαθήματος, καθώς οι μαθητές είναι αυτοί που δραστηριοποιούνται.

** Ομαδοσυνεργατική Διδασκαλία **
Έχει αποδειχθεί ότι η εργασία σε ομάδες βελτιώνει την ακαδημαϊκή επίδοση των μαθητών καθώς και τις κοινωνικές δεξιότητες και σχέσεις μεταξύ τους. Όμως, η εφαρμογή αυτής της διδακτικής πρότασης προϋποθέτει τη διαμόρφωση ανοιχτού κλίματος συνεργασίας και εμπιστοσύνης στην τάξη, ώστε να μην υπάρχει ο φόβος του λάθους.Επίσης,η συγκεκριμένη εκπαιδευτική δραστηριότητα στηρίζεται στην αλληλοδιδακτική, δηλαδή στο σχήμα κατά το οποίο, οι μαθητές διδάσκουν ο ένας τον άλλον. Συνεπώς,καλό είναι ο εκπαιδευτικός να έχει προετοιμάσει τους μαθητές του με αντίστοιχες δραστηριότητες προκειμένου να επιτευχθεί ο σκοπός του μαθήματος.Η διαμόρφωση των ομάδων και οι κανόνες που τις διέπουν, παίζουν σημαντικό ρόλο για την αποτελεσματικότητά τους. Άλλο ένα στοιχείο που πρέπει να επισημανθεί είναι ο χρόνος. Ενδεικτικά αναφέρονται οι χρόνοι διεξαγωγής κάθε διαδικασίας. 1η Διαδικασία : 10 λεπτά 2η Διαδικασία: 7 λεπτά 3η Διαδικασία: 10 λεπτα Αξιολόγηση: 5 λεπτα

Εδώ θα βρείτε τα φύλλα εργασίας